Unike bilder: Slik er livet EGENTLIG i Nord-Korea
Siden forrige partikongress i 1980 har Nord-Korea – ifølge en lederartikkel i regime-avisen Rodong Sinmun «stolt sluttet seg til rekkene av avanserte atom- og rom-makter og nå raskt nærmer seg å bli en høyt sivilisert nasjon». Bildene i denne reportasjen, som er tatt av Røde Kors forrige uke, viser en ganske annen historie. De gir et sjeldent innblikk i hverdagen til innbyggerne på landsbygda i det lukkede landet. Det er en hverdag fjernt fra striglede parader, pyntede barn med flagg og diktatorens fleksing med militære muskler i landets hovedstad . - Pyongyang er som et land i landet. Der er livet tøft, på landsbygda er livet desperat, sier Torben Henriksen i Norges Røde Kors. Med langt over 20 turer på 15 år, er han trolig den nordmannen som har besøkt landet mest. Forrige uke tok han og kollegene bildene du kan se i denne saken – en side av Nord-Korea en sjelden ser. DE FLYKTET FRA DIKTATURET - HER ER DERES HISTORIER Les de dramatiske beretningene i VGs spesial - For nordkoreanere flest er livet knallhardt. Folk er opptatt av seg selv og sine nærmeste. Det handler om å få mat på bordet fra dag til dag. Det er en daglig kamp, sier Henriksen. Hvor ille situasjonen i det lukkede landet egentlig er, vet kun innbyggerne selv. Men tall fra internasjonale organisasjoner tegner et dystert bilde: * Minst 18 av landets 25 millioner innbyggere er avhengige av humanitær hjelp for å overleve . * I fjor rammet en tørke store deler av landet, som har gjort stor skade på årets avlinger – og dermed matmangelen enda større. * De siste ti årene har 5,6 millioner av innbyggerne blitt rammet av naturkatastrofer. * Kritikk av regimet blir slått knallhardt ned på. Ifølge en FN-rapport fra 2014 holdes mellom 80.000 og 120.000 politiske fanger i fangeleirer på hemmelige steder . Amnesty mener at tallet kan være over 200.000. SE BILDENE: Dette er Kims hemmelige fangeleirer * De aller fleste av landets 25 millioner innbyggere jobber med landbruk, og lever i ekstrem fattigdom. Arbeidsdagene på jordene, som starter like utenfor sentrum av hovedstaden skjer med svært enkle metoder. - De har gammeldagse arbeidsredskaper, lite maskiner, og de få traktorene som finnes stort sett er parkert på grunn av drivstoffmangel, sier Henriksen. - Folk jobber på åkrene seks dager i uken året gjennom. Den syvende gjør de såkalte «frivillig sosialt arbeid», som å delta i studiesirkler, rydde og pynte langs veiene, eller annet. For de fleste består livet av arbeid, sier Henriksen. Men kollektivene gir lite tilbake. Tall fra FN viser at nordkoreanere flest får utdelt rundt 200 gram ris og grønnsaker daglig. - De heldige har noen små kjøkkenhager der de kan dyrke litt ekstra mat til seg selv og familien. Men de er ikke mange, sier han. MIRAKLER I NORD-KOREA? Hevder å ha funnet opp vidunder-sprit .... og kur mot mers, ebola, sars og aids! Noe av det både lokalt Røde Kors og Norges Røde Kors jobber med i det katastroferammede landet, er enkle prosjekter som skal skaffe innbyggerne nok mat til å overleve: Planting av søtpoteter, soyabønner, kastanjer, og de få frukttrærne som trives i det golde landskapet. - Det er slike basisbehov folk trenger å få dekket. De vi møter forteller om tøffe liv. Om mangel på mat, og at det er lenge siden de har spist kjøtt. De forteller at vannet er så dårlig at de blir syke av det, sier Henriksen.Sykdommer som oppfattes som ufarlige i vesten tar hvert eneste år livet av titusener i Nord-Korea. - Sykehusene er nesten tomme for medisiner, bortsett fra enkel smertestillende og tradisjonell urtemedisin. Om vinteren er det så kaldt at syke heller holder seg hjemme enn å dra på sykehus. Hjemme har folk i alle fall en dyne. Jeg har besøkt over hundre sykehus i Nord-Korea, og har fortsatt til gode å se dyner der, sier Røde Kors-rådgiveren. Det er et helt annet bilde enn det Kim Jong-un vil tegne av seg selv og landet overfor de uvanlige mange journalistene som var til stede da han fredag åpnet den første partikongressen i Nord-Koreas kommunistparti siden 1980. Forberedelsene til partikongressen ble innledet med en 70 dagers «troskapskampanje». Gatene i hovedstaden Pyongyang er dekket med plakater og dekorasjoner, og nordkorea nerne er blitt bedt om å vise sin lojalitet til regimet ved å være ekstra produktive og bli med i gruppearrangementer, skriver NTB.At Nord-Korea er den «høyt siviliserte nasjonen» landets største avis hevder, merker innbyggerne utenfor hovedstaden lite til. - Det finnes ikke forsteder, når du kjører ut av Pyongyang er du på landsbygda i løpet av et minutt. Der er det landbruk så langt du kan se, kun oppstykket av en og annen landsby langs veiene. - Men det er knapt en bil å se utenfor byen, bortsett fra militære kjøretøyer og en og annen lastebil fylt med folk, sier Henriksen. Totalt er det bare 200 utlendinger som bor fast i landet . De fleste av dem diplomater, de færreste av dem får reise fritt ut fra hovedstaden. SVENSKE AUGUST (30) BOR I NORD-KOREA Les hans historie på VG+ - Mange av områdene vi besøker, er det første gang de møter utlendinger. Så lukket er landet, sier Henriksen.Han besøkte Nord-Korea første gang i 2002. - Flere har fått mobiltelefoner, og det er ganske god dekning. Men mobilnettet er sperret, slik at nordkoreanere kun kan snakke med andre nordkoreanere, og vi vestlige kun med andre vestlige. - Bortsett fra det, har vi sett svært liten allmenn utvikling i landet siden første gang jeg var her, sier Henriksen. Utenom ulike FN-organer og noen få mindre hjelpeorganisasjoner, er det ingen andre internasjonale hjelpeorganisasjoner i det lukkede landet enn Røde Kors. Mange hjelpearbeidere får ikke visum, andre dropper arbeidet på grunn av omfattende korrupsjon og detaljstyring fra diktaturet. - Det er utfordringer vi må forholde oss til. Men vi jobber i Nord-Korea fordi vi ser at det får resultater, og at hjelpen når frem. Hvis vi trekker oss ut, vet vi at det ikke er noen som kommer inn etter oss, sier Henriksen.
Med Nord-Koreas første partikongress på 35 år, feirer Kim Jong-un seg selv og diktaturet foran journalister fra hele verden. Her er bildene de ikke får se.